Un urs a ajuns sâmbătă dimineața în zona centrală a municipiului Mediaș.

Prezența animalului a fost semnalată și printr-un mesaj RO-ALERT, prin intermediul căruia medieșenii erau avertizați să evite zona. Luni dimineața, un alt urs însoțit de un pui a fost semnalat în zona străzilor Hațeg și Muscelului din cartierul Gura-Câmpului. Sâmbătă dimineața în jurul orei 9, prezența ursului a fost semnalată în zona centrală a orașului. Animalul s-a plimbat prin Piața Corneliu Coposu, a mers apoi în zona gării și a autogării Mediaș.

Acesta a fost filmat de medieșenii aflați în trafic, în timp ce traversa strada Unirii a ajuns în zona podului CFR, iar apoi s-a îndreptat spre Spitalul Municipal. În cele din urmă a ajuns pe calea ferată pe care a mers până la ieșirea din oraș spre Brateiu.

Luni dimineața, prezența unui alt urs, însoțit de un pui, a fost semnalată în cartierul Gura-Câmpului, în zona străzilor Hațeg și Muscelului. Animalul a intrat într-o grădină din zonă, iar apoi s-a întors în pădure.